ปีนี้การทานอาหารเจในช่วงเทศกาลกินเจนั้นเป็นเรื่องง่ายมาครับ หาทานได้ในแทบทุกตลาด ศูนย์อาหาร และแถมยังสามารถหาทานได้ในร้านอาหารต่างตามห้างที่มีเมนูเจไว้สำหรับลูกค้าทานเจ ทำให้ปีนี้ไม่ได้แวะไปทานในร้านอาหารที่ขายอาหารเจอย่างเดียวทั้งปีนะครับ และเมื่อวานผมก็ได้แวะทานเจที่ร้าน BlackJack Caffe ซึ่งเป็นร้านที่ช่วงนี้แวะทานบ่อยครับ ทางร้านก็มีเมนูเจด้วยครับ ^^

ร้าน BlackJack Caffe อยู่ในปั๊มปตท.ปากซอยบางขุนเทียน 14 (ปั๊มอยู่ก่อนถึงโรงเรียนศิรินุสรณ์วิทยา) ร้านอยู่ข้าง Amazon ครับ ที่จอดรถในปั๊มค่อนข้างมากแต่ช่วงเที่ยงหาที่จอดยากหน่อยครับ ผมมาช่วงบ่ายพอมีที่จอดว่างอยู่บ้างครับ

ร้านตกแต่งโทนสีดำสลับขาว มีป้ายชื่อร้านบนหลังคาขนาดใหญ่ ภายในร้านพื้นที่ค่อนข้างกว้าง ตกแต่งด้วยกระเบื้องสีขาวสลับสีดำ ร้านตกแต่งดูดีและสะอาด แต่เสียดายจำนวนที่นั่งน้อยไปหน่อย โดยมีที่นั่งทั้งหมดประมาณ 40 ที่ พนักงานบริการดีครับ อาหารรอไม่นานครับ ครั้งนี้มาช่วงบ่าย มีลูกค้าในร้านมีอยู่ 2 โต๊ะนะครับ เมนูอาหารขนาดใหญ่ สีสันสวยสดใส มีรูปให้ดูแทบทุกเมนูทำให้อยากทานไปหมดนะครับ ^^

เมนูที่ทานวันนี้มี ข้าวกระเพราเจ 70 บาท , สปาเก็ตตี้ผัดขี้เมาเจ 95 บาท และ น้ำสตรอเบอร์รี่ปั่น 85 บาท
... สปาเก็ตตี้ผัดขี้เมาเจ : หน้าตาดูจืดๆไม่ขี้เมาเท่าไหร่ แต่รสชาตินี่ใช้ได้เลยครับ รสชาติจัดจ้าน เผ็ดกำลังดี
ให้เครื่องมาพอสมควร  ทานหมดจานได้แบบเหงื่อตกนิดหน่อย ปริมาณเยอะพอสมควรเลย ทานจานเดียวเกือบอิ่มเลยครับ (ปกติผมทานจุนะครับ ^^”) 
... ข้าวกระเพราเจ : จานนี้เกือบยกเลิกแล้วเพราะเจอจานแรกไปเกือบอิ่มแล้วนะครับ แต่สั่งมาแล้วก็อยากลองชิมดูครับ ปริมาณกำลังดี (ถ้าทานจานเดียว) หน้าตาน่าทานดี โปรตีนเกษตรมาเป็นเส้นยาวดูดน้ำกระเพราเข้าเนื้อดี รสชาติดี จัดจ้าน และ เผ็ดกำลังดีครับ
... น้ำสตรอเบอร์รี่ปั่น : หน้าตาน่าทาน ปั่นมาเนืยนทั่วกันดี รสชาติดี ทานแล้วสดชื่นครับ ^^

โดยรวม อาหารเจมื้อนี้ รสชาติดีครับ ^^
